ตุนเงินซื้อพันธบัตรออมทรัพย์ดอก3.5%
คลังเปิดขายพันธบัตรออมทรัพย์ รอบ 2 วงเงิน 4,000 ล้านบาท อายุ 3 ปี ดอกเบี้ยสูง 3.5%
1 พ.ค. 2556

คลังเปิดขายพันธบัตรออมทรัพย์ รอบ 2 วงเงิน 4,000 ล้านบาท อายุ 3 ปี ดอกเบี้ยสูง 3.5% 
รายงานข่าวจากกระทรวงการคลัง เปิดเผยว่า กระทรวงการคลังจะกู้เงินเพื่อชดเชยการขาดดุลงบประมาณ ในปีงบประมาณ 2556 ด้วยการออกพันธบัตรออมทรัพย์ในปีงบประมาณ 2556 ครั้งที่ 2 วงเงินไม่เกิน 4,000 ล้านบาท อายุ 3 ปี จ่ายผลตอบแทนแบบคงที่ 3.5% 
กำหนดเงื่อนไขการซื้อขั้นต่ำไว้ 1,000 บาท ต่อ 1 หน่วย และวงเงินซื้อขั้นสูงไว้ไม่เกิน 2 ล้านบาท โดยไม่จำกัดจำนวนครั้งที่เข้าซื้อต่อราย แต่วงเงินรวมที่ซื้อไม่เกินรายละ 2 ล้านบาท ต่อ 1 ธนาคารตัวแทนจำหน่าย เพื่อเป็นการส่งเสริมการออมของนักลงทุนรายย่อยและประชาชนทั่วไป
ประชาชนผู้ที่สนใจซื้อพันธบัตรสามารถทำรายการซื้อพันธบัตรดังกล่าวผ่านเคาน์เตอร์และเครื่องถอนเงินอัตโนมัติ (ATM) ของธนาคารกรุงเทพ (ยกเว้นสาขาไมโคร) ธนาคารกรุงไทย ธนาคารกสิกรไทย ธนาคารไทยพาณิชย์ ระหว่างวันที่ 9พ.ค.–13 ก.ย.นี้ โดยเริ่มเปิดจำหน่ายตั้งแต่เวลา 08.30 น. จนถึงเวลา 15.00 น. 
ทั้งนี้ ผู้ซื้อพันธบัตรออมทรัพย์ แบบไร้ใบตราสาร (Scripless) รายใหม่ที่ไม่เคยลงทะเบียนข้อมูลและเปิดบัญชีฝากหลักทรัพย์สำหรับพันธบัตรออมทรัพย์ของกระทรวงการคลังแบบไร้ใบตราสาร (Scripless) มาก่อน จะต้องลงทะเบียนและเปิดบัญชีฝากหลักทรัพย์ที่ธนาคารตัวแทนจำหน่าย โดยการลงทะเบียนใช้สำเนาบัตรประจำตัวประชาชน หรือหนังสือแสดงความเป็นนิติบุคคลที่ออกโดยส่วนราชการ พร้อมลงนามรับรองสำเนาถูกต้อง สำเนาหน้าแรกสมุดบัญชีเงินฝากของผู้ซื้อที่เปิดบัญชีไว้กับธนาคารตัวแทนจำหน่าย พร้อมลงนามรับรองสำเนาถูกต้อง ในกรณีที่ไม่ต้องการเปิดบัญชีใหม่